ನವೆಂಬರ್ 25, 2009ರಲ್ಲಿ ಸೂಪರ್ ಮಾರ್ಕೆಟ್ ವೃತ್ತಪತ್ರಿಕೆ "ದಿ ನ್ಯಾಷನಲ್ ಎನ್ಕ್ವೈರರ್" ವುಡ್ಸ್ ರೇಚಲ್ ಉಚಿಟೆಲ್ ಎಂಬ ನೈಟ್ ಕ್ಲಬ್ ನ ಮ್ಯಾನೇಜರ್ ನೊಂದಿಗೆ ವಿವಾಹೇತರ ಸಂಬಂಧವಿರುವ ಬಗ್ಗೆ ಪ್ರಕಟಿಸಿತು. ಈ ಸಂಗತಿಯನ್ನು ಉಚಿಟೆಲ್ ತಿರಸ್ಕರಿಸುತ್ತಾರೆ. ವುಡ್ಸ್ ಕಾರು ಅಪಘಾತಕ್ಕೆ ಒಳಗಾದ ಒಂದೂವರೆ ದಿನದ ನಂತರ ಕಥೆಯು ಮಾಧ್ಯಮದವರ ಗಮನವನ್ನು ಸೆಳೆಯಿತು: ಇವರು ಬೆಳಗಿನ ಜಾವ ಸುಮಾರು 2:30ಕ್ಕೆ ತಮ್ಮ ಮನೆಯಿಂದ SUV ಯಲ್ಲಿ ಹೊರಟರು. ಇದು 2009ರ ಕ್ಯಾಡಿಲಾಕ್ ಎಸ್ಕಲೇಡ್ ಮಾದರಿಯಾಗಿದ್ದು, ವುಡ್ಸ್ ಒಂದು ಬೇಲಿಗೆ, ಬೆಂಕಿ ನಂದಿಸುವ ನೀರಿನ ಕೊಳಾಯಿಗೆ, ಹಾಗು ಅಂತಿಮವಾಗಿ, ತಮ್ಮ ಮನೆಯ ರಸ್ತೆಯ ಕೆಳಗಿರುವ ಒಂದು ಮರಕ್ಕೆ ಡಿಕ್ಕಿಹೊಡೆಯುತ್ತಾರೆ. ವುಡ್ಸ್ ರ ಮುಖಕ್ಕಾದ ಚಿಕ್ಕಪಟ್ಟ ಸೀಳು ಗಾಯಕ್ಕೆ ಚಿಕಿತ್ಸೆ ನೀಡಲಾಗುತ್ತದೆ, ಹಾಗು ಅವರ ನಿರ್ಲಕ್ಷ್ಯದಿಂದ ವಾಹನ ಚಲಾಯಿಸಿದ್ದನ್ನು ಪ್ರಸ್ತಾಪಿಸಲಾಗುತ್ತದೆ. ಇವರು ಇದರ ಬಗ್ಗೆ ಪೋಲೀಸಿನವರಿಗೆ ಮಾಹಿತಿ ನೀಡಲು ನಿರಾಕರಿಸುತ್ತಾರೆ ಹಾಗು ಎರಡು ದಿನಗಳ ಕಾಲ ಈ ಅಪಘಾತವು ತೀವ್ರತರವಾದ ಊಹಾಪೋಹಗಳಿಗೆ ಎಡೆ ಮಾಡಿಕೊಟ್ಟಿತು. ವುಡ್ಸ್ ತಮ್ಮ ವೆಬ್ಸೈಟ್ ನಲ್ಲಿ ಹೇಳಿಕೆ ನೀಡುತ್ತಾ, ಕಾರು ಅಪಘಾತಕ್ಕೆ ಸಂಪೂರ್ಣವಾಗಿ ತಾವೇ ಜವಾಬ್ದಾರರೆಂದು ಹಾಗು ಇದು ತಮ್ಮ ಖಾಸಗಿ ಸಂಗತಿಯೆಂದು ಹೇಳುತ್ತಾರೆ; ತಮ್ಮನ್ನು ಕಾರಿನಿಂದ ಹೊರತಂದ ಪತ್ನಿ, ಎಲಿನ್ ರನ್ನೂ ಸಹ ಪ್ರಶಂಸಿಸುತ್ತಾರೆ.

ಇದಾದ ಕೆಲ ದಿನಗಳ ಬಳಿಕ, ವುಡ್ಸ್ ತಮ್ಮದೇ ಸಹಾಯಾರ್ಥ ಗಾಲ್ಫ್ ಪಂದ್ಯಾವಳಿ ಶೆವ್ರೋನ್ ವರ್ಲ್ಡ್ ಚ್ಯಾಲೆಂಜ್ ನಲ್ಲಿ ಆಡುವುದಾಗಲಿ ಅಥವಾ ಅದರಲ್ಲಿ ಪಾಲ್ಗೊಳ್ಳುವುದಾಗಲಿ ಮಾಡುವುದಿಲ್ಲವೆಂದು, ಅಥವಾ 2009ರ ಇತರ ಯಾವುದೇ ಪಂದ್ಯಾವಳಿಯಲ್ಲಿ ಭಾಗವಹಿಸುವುದಿಲ್ಲವೆಂದು ಹೇಳುತ್ತಾರೆ. 

ಸ್ಯಾನ್ ಡಿಯೇಗೋದ ಕಾಕ್ಟೈಲ್ ಪರಿಚಾರಿಕೆ ಜೈಮೀ ಗ್ರಬ್ಸ್ ಸಾರ್ವಜನಿಕವಾಗಿ "Us ವೀಕ್ಲಿ" ಯ ಗಾಸಿಪ್ ಅಂಕಣದಲ್ಲಿ ತಾನು ವುಡ್ಸ್ ರ ಜೊತೆಗೆ ಎರಡೂವರೆ ವರ್ಷದ ಸಂಬಂಧವನ್ನು ಹೊಂದಿದ್ದರ ಬಗ್ಗೆ ತಿಳಿಸುವುದರ ಜೊತೆಗೆ ವುಡ್ಸ್ ಅವಳಿಗಾಗಿ ಮಾಡಿದ ಧ್ವನಿ ಹಾಗು ಟೆಕ್ಸ್ಟ್ ಸಂದೇಶಗಳನ್ನು ತೋರಿಸುತ್ತಾಳೆ, ಇದರಿಂದಾಗಿ ಕಥೆಯು ಹೆಚ್ಚಿನ ತಿರುವು ಪಡೆಯುತ್ತದೆ. ಧ್ವನಿ ಸಂದೇಶವು ಈ ರೀತಿ ಹೇಳುತ್ತದೆ: "ಹೇಯ್, ನಾನು ಟೈಗರ್ ಮಾತನಾಡುತ್ತಿರುವುದು, ನನಗೆ ನಿನ್ನಿಂದ ಒಂದು ದೊಡ್ಡ ಉಪಕಾರವಾಗಬೇಕಾಗಿದೆ. ನಿನ್ನ ಫೋನ್ ನಿಂದ ನನ್ನ ಹೆಸರನ್ನು ಅಳಿಸಿ ಹಾಕಲು ಸಾಧ್ಯವೇ? ನನ್ನ ಪತ್ನಿ ನನ್ನ ಫೋನ್ ನ್ನು ಪರಿಶೀಲಿಸಿದಳು...ನೀನು ನನಗಾಗಿ ಈ ಕೆಲಸವನ್ನು ಮಾಡಬೇಕು. ದೊಡ್ಡ ಕೆಲಸ. ಬಹಳ ಶೀಘ್ರದಲ್ಲಿ ಮಾಡಬೇಕು. ಬೈ." ವುಡ್ಸ್ ಘಟನೆಯು ಪ್ರಕಟವಾದ ದಿನದಂದು ಕ್ಷಮೆಯಾಚಿಸುತ್ತಾರೆ, "ನಿಯಮೋಲ್ಲಂಘನೆ"ಗಾಗಿ ವಿಷಾದವನ್ನು ವ್ಯಕ್ತಪಡಿಸುವುದರ ಜೊತೆಗೆ "ನಾನು ನನ್ನ ಕುಟುಂಬಕ್ಕೆ ನಿರಾಸೆಯನ್ನು ಉಂಟುಮಾಡಿರುವುದಾಗಿ" ಹೇಳುತ್ತಾರೆ. ವುಡ್ಸ್ ತಾವು ನಿರ್ದಿಷ್ಟವಾಗಿ ಕ್ಷಮಾಪಣೆ ಏತಕ್ಕೆ ಕೇಳಿದರೆಂದು ಕಾರಣ ನೀಡುವುದಿಲ್ಲ, ಹಾಗು ತಮ್ಮ ಏಕಾಂತತೆಗೆ ಕೋರಿ ಕೊಳ್ಳುತ್ತಾರೆ. 

ಒಂದು ಡಜನ್ ಗೂ ಹೆಚ್ಚಿನ ಮಹಿಳೆಯರು ವಿವಿಧ ಮಾಧ್ಯಮಗಳಲ್ಲಿ ವುಡ್ಸ್ ನೊಂದಿಗಿನ ತಮ್ಮ ಸಂಬಂಧ ಬಗ್ಗೆ ಹೇಳಿಕೆ ನೀಡಲು ಆರಂಭಿಸಿದಾಗ, ಮಾಧ್ಯಮದ ಒತ್ತಡವು ಹೆಚ್ಚಾಯಿತು. ಡಿಸೆಂಬರ್ 11ರಂದು, ತಾವು ಎಸಗಿದ ದಾಂಪತ್ಯ ದ್ರೋಹದ ಬಗ್ಗೆ ಒಪ್ಪಿಕೊಳ್ಳುತ್ತಾ ಮತ್ತೊಂದು ಕ್ಷಮಾಪಣೆಯನ್ನು ಬಿಡುಗಡೆ ಮಾಡುತ್ತಾರೆ, ಹಾಗು ವೃತ್ತಿಪರ ಗಾಲ್ಫ್ ನಿಂದ ಅನಿರ್ದಿಷ್ಟ ಕಾಲದವರೆಗೂ ವಿರಾಮ ತೆಗೆದುಕೊಳ್ಳುವುದಾಗಿ ಪ್ರಕಟಿಸುತ್ತಾರೆ. 
ಅದೇ ದಿವಸ, ಇವರ ಪರವಾಗಿ ಕಾರ್ಯಪ್ರವೃತ್ತರಾದ ವಕೀಲರು ಇಂಗ್ಲೆಂಡ್ ಹಾಗು ವೇಲ್ಸ್ ನ ಹೈ ಕೋರ್ಟ್ ಆಫ್ ಜಸ್ಟಿಸ್ ನಿಂದ ತಡೆಯಾಜ್ಞೆಯನ್ನು ಪಡೆಯುತ್ತಾರೆ, ವುಡ್ಸ್ ನಗ್ನರಾಗಿರುವ ಅಥವಾ ಲೈಂಗಿಕ ಕ್ರಿಯೆಯ ಯಾವುದೇ ಚಿತ್ರಗಳನ್ನು UKಯಲ್ಲಿ ಪ್ರಕಟವಾಗುವುದನ್ನು ತಪ್ಪಿಸುವುದು ಇದರ ಉದ್ದೇಶವಾಗಿತ್ತು. ಇಂತಹ ಚಿತ್ರಗಳ ಅಸ್ತಿತ್ವದ ಬಗ್ಗೆ ವುಡ್ಸ್ ಅವರಿಗೆ ಅರಿವಿರುವುದನ್ನು ನಿರಾಕರಿಸುತ್ತಾರೆ. ತಡೆಯಾಜ್ಞೆಯ ಬಗ್ಗೆ ವಿಷಯವನ್ನು ವರದಿ ಮಾಡುವಂತೆಯೂ ಸಹ ಸೂಚನೆಗಳನ್ನು ಕೊಡಲಾಗಿತ್ತು. ಅದರ ಮರು ವಾರ, ವುಡ್ಸ್ ಜೊತೆಗೆ ತನ್ನ ಸಂಬಂಧದ ಬಗ್ಗೆ ಮಾಧ್ಯಮಕ್ಕೆ ಸಂದರ್ಶನ ನೀಡಿದ ಒಬ್ಬ ಮಹಿಳೆಯು ವುಡ್ಸ್ ನಗ್ನರಾಗಿರುವ ಚಿತ್ರವನ್ನು ತೆಗೆದ ಬಗ್ಗೆ ಒಪ್ಪಿಕೊಳ್ಳುತ್ತಾಳೆ, ತಾವು ಎಂದಾದರು ಬೇರ್ಪಟ್ಟರೆ ಚಿತ್ರವನ್ನು ಮಾರಾಟ ಮಾಡುವ ಬಗ್ಗೆ ಉದ್ದೇಶಪೂರ್ವಕ ಪೂರ್ವಾಲೋಚನೆ ಹೊಂದಿದ್ದಾಗಿ ಒಪ್ಪಿಕೊಳ್ಳುತ್ತಾಳೆ.

ಹೇಳಿಕೆ ನೀಡಿದ ಮರು ದಿನ, ಹಲವಾರು ಸಂಸ್ಥೆಗಳು ಜಾಹಿರಾತು ಒಪ್ಪಂದಗಳನ್ನು ಮರುಪರಿಗಣಿಸುವ ಬಗ್ಗೆ ಸೂಚನೆ ನೀಡಿದವು. ಜಿಲೆಟ್, ವುಡ್ಸ್ ಅವರನ್ನು ಒಳಗೊಂಡ ಜಾಹೀರಾತುಗಳನ್ನು ಸ್ಥಗಿತಗೊಳಿಸಿತು ಮತ್ತು ಸಂಸ್ಥೆಯ ಯಾವುದೇ ಸಾರ್ವಜನಿಕ ಪ್ರದರ್ಶನಗಳಿಗೆ ಅವರಿಗೆ ಆಹ್ವಾನ ನೀಡುವುದಿಲ್ಲವೆಂದು ಹೇಳಿಕೆ ನೀಡಿತು. ಡಿಸೆಂಬರ್ 13ರಂದು, ವ್ಯವಸ್ಥಾಪನಾ ಸಲಹಾ ಸಂಸ್ಥೆ ಅಕ್ಸೆನ್ಚರ್, ವುಡ್ಸ್ ರೊಂದಿಗಿನ ಪ್ರಾಯೋಜಕತ್ವದ ಒಪ್ಪಂದವನ್ನು ಸಂಪೂರ್ಣವಾಗಿ ಮುರಿದು ಹಾಕುವುದರ ಜೊತೆಗೆ, ಈ ಗಾಲ್ಫರ್ "ಅರ್ಹ ಪ್ರತಿನಿಧಿಯಾಗಿ ಉಳಿದಿಲ್ಲವೆಂದು" ಹೇಳಿಕೆ ನೀಡಿತು. 

ಡಿಸೆಂಬರ್ 8, 2009ರಲ್ಲಿ, ನಿಲ್ಸೆನ್, ವುಡ್ಸ್ ಅವರ ಅನೈತಿಕ ಸಂಬಂಧಗಳ ಬಗ್ಗೆ ಸುದ್ದಿಯು ಹರಡಿದ ನಂತರ ಪ್ರಾಯೋಜಕರು ವುಡ್ಸ್ ಅವರನ್ನು ಒಳಗೊಂಡ TV ಜಾಹಿರಾತುಗಳನ್ನು ತಾತ್ಕಾಲಿಕವಾಗಿ ಸ್ಥಗಿತಗೊಳಿಸಿದ್ದಾಗಿ ಸೂಚಿಸುತ್ತಾರೆ. ಪ್ರಮುಖ ಪ್ರಾಯೋಜಕರು ಆರಂಭದಲ್ಲಿ ಅವರಿಗೆ ಬೆಂಬಲ ನೀಡಿ ವುಡ್ಸ್‌ರನ್ನು ಉಳಿಸಿಕೊಳ್ಳುವ ಪ್ರತಿಜ್ಞೆ ಮಾಡುತ್ತಾರೆ, ಆದರೆ ಜಿಲೆಟ್ ಸಂಸ್ಥೆಯು ಡಿಸೆಂಬರ್ 11ರಂದು ಇವರ ಜಾಹೀರಾತುಗಳನ್ನು ಸ್ಥಗಿತಗೊಳಿಸಿತು, ಹಾಗು ಡಿಸೆಂಬರ್ 13ರಂದು ಅಕ್ಸೆನ್ಚರ್ ಸಂಸ್ಥೆಯು ಇವರನ್ನು ಸಂಪೂರ್ಣವಾಗಿ ಕೈಬಿಟ್ಟಿತು. ಡಿಸೆಂಬರ್ 18ರಂದು, TAG ಹುಯೆರ್, "ನಿರೀಕ್ಷಿತ ಭವಿಷ್ಯಕ್ಕಾಗಿ" ವುಡ್ಸ್ ರನ್ನು ತನ್ನ ಜಾಹಿರಾತು ಚಟುವಟಿಕೆಯಿಂದ ಕೈಬಿಟ್ಟಿತು. ಡಿಸೆಂಬರ್ 23ರಂದು ಕೇವಲ ತಮ್ಮ ಹೋಂಪೇಜ್ ನನು "ಟೈಗರ್ ವುಡ್ಸ್ ಗೆ ಟ್ಯಾಗ್ ಹುಯೆರ್ ಸಂಸ್ಥೆಯು ಬೆಂಬಲ ನೀಡುತ್ತದೆಂದು" ಹೇಳಿಕೆ ನೀಡಿ ಬದಲಾಯಿಸಿತು. ಜನವರಿ 1, 2010ರಲ್ಲಿ,AT&T ವುಡ್ಸ್ ರೊಂದಿಗಿಂತ ತನ್ನ ಪ್ರಾಯೋಜಕತ್ವದ ಒಪ್ಪಂದವನ್ನು ಕೊನೆಗೊಳಿಸಿತು. ಜನವರಿ 4, 2010ರಲ್ಲಿ, ಅಧ್ಯಕ್ಷ ಪೀಟರ್ ಮೂರ್ ರ ಬ್ಲಾಗ್ ಮೂಲಕ ಎಲೆಕ್ಟ್ರಾನಿಕ್ ಆರ್ಟ್ಸ್ ಸಂಸ್ಥೆಯು, ವುಡ್ಸ್ ರೊಂದಿಗೆ ಹಾಗು ವೆಬ್-ಆಧಾರಿತ ಗಾಲ್ಫ್ ಆಟ, "ಟೈಗರ್ ವುಡ್ಸ್ PGA ಟೂರ್ ಆನ್ಲೈನ್" ನ ಸಹಯೋಗವನ್ನು ಉದಾಹರಿಸಿತು. ಜನವರಿ 13ರಂದು, ಜನರಲ್ ಮೋಟರ್ಸ್, ಡಿಸೆಂಬರ್ 31, 2010ರಂದು ಕೊನೆಗೊಳ್ಳಬೇಕಿದ್ದ ಉಚಿತ ಕಾರ್ ಸಾಲದ ಒಪ್ಪಂದವನ್ನು ಕೊನೆಗೊಳಿಸಿತು. 

ಡಿಸೆಂಬರ್ 2009ರಲ್ಲಿ, ಯೂನಿವರ್ಸಿಟಿ ಆಫ್ ಕ್ಯಾಲಿಫೋರ್ನಿಯ ಅಟ್ ಡೇವಿಸ್ ನ ಅರ್ಥಶಾಸ್ತ್ರ ಪ್ರಾಧ್ಯಾಪಕರುಗಳಾದ ಕ್ರಿಸ್ಟೋಫರ್ R. ನಿಟ್ಟೆಲ್ ಹಾಗು ವಿಕ್ಟರ್ ಸ್ಟ್ಯಾನ್ಗೋ ನಡೆಸಿದ ಅಧ್ಯಯನವು, ವುಡ್ಸ್ ರ ವಿವಾಹೇತರ ಸಂಬಂಧದಿಂದಾಗಿ ಶೇರುದಾರರಿಗೆ $5 ಶತಕೋಟಿಯಿಂದ $12 ಶತಕೋಟಿ ನಡುವೆ ನಷ್ಟವು ಉಂಟಾಯಿತೆಂದು ಅಂದಾಜಿಸಿತು. 

1997ರಿಂದಲೂ ತಿಂಗಳಿಗೊಮ್ಮೆ ವಿಶೇಷಾಂಕದ ಆಧಾರದ ಮೇಲೆ ವುಡ್ಸ್ ರ ಮಾಹಿತಿ ಲೇಖನಗಳನ್ನು ಒಳಗೊಂಡಿರುತ್ತಿದ್ದ "ಗಾಲ್ಫ್ ಡೈಜೆಸ್ಟ್" ನಿಯತಕಾಲಿಕವು, ಫೆಬ್ರವರಿ 2010ರ ಸಂಚಿಕೆಯಲ್ಲಿ, ವುಡ್ಸ್ ತಮ್ಮ ಸಮಸ್ಯೆಗಳ ಬಗ್ಗೆ ಗಮನಹರಿಸುತ್ತಿರುವ ಕಾರಣದಿಂದಾಗಿ ಇನ್ನು ಮುಂದೆ ಅವರ ಲೇಖನಗಳ ಪ್ರಕಟಣೆಯನ್ನು ಸ್ಥಗಿತಗೊಳಿಸುವುದಾಗಿ ಪ್ರಕಟಿಸಿತು. ವುಡ್ಸ್ 2010ರ ಆಗಸ್ಟ್ ಸಂಚಿಕೆಯೊಂದಿಗೆ ತಮ್ಮ ಲೇಖನಗಳನ್ನು ಮತ್ತೆ ಬರೆಯಲು ಆರಂಭಿಸಿದರು.

2010ರ ಫೆಬ್ರವರಿ 19ರಂದು ಫ್ಲೋರಿಡದ PGA ಟೂರ್ ಪ್ರಧಾನ ಕಚೇರಿಯಲ್ಲಿ ದೂರದರ್ಶನದ ಮೂಲಕ ವುಡ್ಸ್ ಭಾಷಣವನ್ನು ಮಾಡುತ್ತಾರೆ. ತಾವು ತಮ್ಮ ಪತ್ನಿಗೆ ನಂಬಿಕೆ ದ್ರೋಹ ಎಸಗಿರುವುದಾಗಿ ಒಪ್ಪಿಕೊಳ್ಳುತ್ತಾರೆ. ತಾವು ಏನನ್ನು ಮಾಡಲು ಬಯಸಿದರೂ ಅದನ್ನು ಮಾಡಲು ಅಧಿಕಾರವಿದೆಯೆಂದು ನಂಬಿದ್ದಾಗಿ ಹೇಳುತ್ತಾರೆ, ಹಾಗು ಯಶಸ್ಸಿನ ಅಮಲಿನ ಕಾರಣದಿಂದಾಗಿ, ಸಾಧಾರಣ ನಿಯಮಗಳು ತಮಗೆ ಅನ್ವಯವಾಗುವುದಿಲ್ಲವೆಂದು ಭಾವಿಸಿದ್ದಾಗಿ ಹೇಳುತ್ತಾರೆ. ವಿವಾಹೇತರ ಸಂಬಂಧಗಳನ್ನು ಹೊಂದಿದ್ದರ ಬಗ್ಗೆ ತಮಗೆ ಇದೀಗ ತಮ್ಮ ತಪ್ಪಿನ ಅರಿವಾಗಿದೆಯೆಂದು ಹೇಳುತ್ತಾರೆ, ಜೊತೆಗೆ ತಮ್ಮ ಕುಟುಂಬ, ಸ್ನೇಹಿತರು, ಅಭಿಮಾನಿಗಳು, ಹಾಗು ವ್ಯಾಪಾರ ಪಾಲುದಾರರಿಗೆ ತಮ್ಮ ವರ್ತನೆಯಿಂದ ಉಂಟಾಗಿರುವ ನೋವಿಗೆ ಕ್ಷಮೆಯಾಚಿಸಿದರು. ವುಡ್ಸ್, ತಾವು ಬಾಲ್ಯದಿಂದ ಪಾಲಿಸಿಕೊಂಡು ಬಂದಿದ್ದ ಬೌದ್ಧಧರ್ಮವನ್ನು ನಿರ್ಲಕ್ಷಿಸಿದ್ದಾಗಿ ಹೇಳುವುದರ ಜೊತೆಗೆ, ಭವಿಷ್ಯದಲ್ಲಿ ತಮ್ಮ ಧರ್ಮವನ್ನು ಮತ್ತೆ ಸ್ವೀಕರಿಸಲು ಪ್ರಯತ್ನಿಸುವುದಾಗಿ ಹೇಳುತ್ತಾರೆ. ವುಡ್ಸ್ ತಾವು 45 ದಿನದ ಚಿಕಿತ್ಸಾ ಕಾರ್ಯಕ್ರಮದಲ್ಲಿ ಭಾಗವಹಿಸಿದ್ದಾಗಿ ಹೇಳಿಕೆ ನೀಡುವುದರ ಜೊತೆಗೆ, ಅಲ್ಲಿಗೆ ಶೀಘ್ರದಲ್ಲಿ ಮತ್ತೆ ಮರಳುವುದಾಗಿ ಹೇಳುತ್ತಾರೆ. ಭವಿಷ್ಯದಲ್ಲಿ ಸ್ಪರ್ಧಾತ್ಮಕ ಗಾಲ್ಫ್ ಪಂದ್ಯಾವಳಿಗೆ ಹಿಂದಿರುಗಲು ಯೋಜಿಸಿರುವುದಾಗಿ ಅವರು ಹೇಳಿದರಾದರೂ ವಿವರಣೆಗಳನ್ನು ನಿರ್ದಿಷ್ಟವಾಗಿ ತಿಳಿಸಲಿಲ್ಲ. ಅವರು ಪ್ರಶ್ನೆಗಳಿಗೆ ಉತ್ತರಿಸಲಿಲ್ಲ.

ಫೆಬ್ರವರಿ 27, 2010ರಲ್ಲಿ, ಶಕ್ತಿವರ್ಧಕ ಪೇಯ ಗೆಟೊರೇಡ್, ಟೈಗರ್ ವುಡ್ಸ್ ರೊಂದಿಗಿನ ತನ್ನ ಪ್ರಾಯೋಜಕತ್ವವನ್ನು ಕೊನೆಗೊಳಿಸಿತು. ಆದಾಗ್ಯೂ, ಗೆಟೊರೇಡ್, ಧರ್ಮದತ್ತಿ ಸಂಸ್ಥೆ ಟೈಗರ್ ವುಡ್ಸ್ ಪ್ರತಿಷ್ಠಾನದೊಂದಿಗೆ ತನ್ನ ಸಹಯೋಗವನ್ನು ಮುಂದುವರೆಸುವುದಾಗಿ ಹೇಳಿಕೆ ನೀಡಿತು. ಮಾರ್ಚ್ ನಲ್ಲಿ ಐರಿಶ್ ಪುಸ್ತಕ ಸಂಗ್ರಹಕಾರ ಪ್ಯಾಡಿ ಪವರ್, ವುಡ್ಸ್ ತಮ್ಮೊಂದಿಗಿನ $75 ದಶಲಕ್ಷ ಮೌಲ್ಯದ ಜಾಹಿರಾತು ಒಪ್ಪಂದವನ್ನು ತಿರಸ್ಕರಿಸಿದ್ದಾಗಿ ಬಹಿರಂಗಪಡಿಸುತ್ತಾರೆ. 2010ರ ಮಾರ್ಚ್ 16ರಂದು 2010ರ ಮಾಸ್ಟರ್ಸ್ ಪಂದ್ಯಾವಳಿ ಮೂಲಕ ಗಾಲ್ಫ್ ಗೆ ಮರಳುವುದಾಗಿ ವುಡ್ಸ್ ಪ್ರಕಟಿಸುತ್ತಾರೆ. ಆದಾಗ್ಯೂ, ಅವರ ಪತ್ನಿ ಎಲಿನ್, ಪಂದ್ಯಾವಳಿಯಲ್ಲಿ ಪಾಲ್ಗೊಳ್ಳುವ ಬದಲಾಗಿ ಸ್ವೀಡನ್ ಗೆ ಹಿಂದಿರುಗುವ ಯೋಜನೆಯನ್ನು ಹೊಂದಿದ್ದರು.

2010ರಮಾರ್ಚ್ 21ರಲ್ಲಿ, ಈ ಘಟನೆ ನಡೆದ ಬಳಿಕ ಅವರ ಮೊದಲ ಸಂದರ್ಶನವನ್ನು ಟಾಮ್ ರಿನಾಲ್ಡಿನಡೆಸುತ್ತಾರೆ. 2010ರ ಏಪ್ರಿಲ್ 29ರಂದು, ನ್ಯಾಷನಲ್ ಎನ್ಕ್ವೈರರ್, ವುಡ್ಸ್ ತಮಗೆ 120 ವಿವಾಹೇತರ ಸಂಬಂಧವಿತ್ತೆಂದು ತಮ್ಮ ಪತ್ನಿಯಲ್ಲಿ ಒಪ್ಪಿಕೊಂಡರೆಂದು ವರದಿ ಮಾಡಿತು. ಅವರು ತಮ್ಮ ನೆರೆಮನೆಯ ಹುಡುಗಿ 21 ವರ್ಷದ ರೇಚಲ್ ಕೌಡ್ರಿಯೇಟ್ ಳೊಂದಿಗೆ ಒಂದು ರಾತ್ರಿಯ ಸಂಬಂಧವನ್ನು ಹೊಂದಿದ್ದಾಗಿ ಒಪ್ಪಿಕೊಳ್ಳುತ್ತಾರೆ, ಅವಳ 14ರ ವಯಸ್ಸಿನಿಂದಲೂ ಅವರಿಗೆ ಪರಿಚಯವಿತ್ತು. ವುಡ್ಸ್ ಹಾಗು ನಾರ್ಡೆಗ್ರೆನ್ ಅಧಿಕೃತವಾಗಿ 2010ರ ಆಗಸ್ಟ್ 23ರಲ್ಲಿ ವಿಚ್ಛೇದನ ಪಡೆಯುತ್ತಾರೆ. ವಿಚ್ಛೇದನದ ನಂತರ ನಿಖರ ಹಣಕಾಸಿನ ನಿಯಮಗಳು ಗೋಪ್ಯವಾಗಿದ್ದರೂ, ನಾರ್ಡೆಗ್ರೆನ್ ಸರಿಸುಮಾರು $100 ದಶಲಕ್ಷ ಇತ್ಯರ್ಥದ ಹಣವನ್ನು ಪಡೆದರೆಂದು ವರದಿಗಳು ಪ್ರಕಟಿಸಿತು; ದಂಪತಿಗಳು ತಮ್ಮ ಇಬ್ಬರು ಮಕ್ಕಳ ಪಾಲನೆಯನ್ನು ಸಮನಾಗಿ ಹಂಚಿಕೊಳ್ಳುತ್ತಾರೆ. 

ವುಡ್ಸ್ ರ ಮತ್ತೊಬ್ಬ ಪ್ರೇಯಸಿ, ಅಶ್ಲೀಲ ಚಿತ್ರನಟಿ ಹಾಗು ವಿಲಕ್ಷಣ ನೃತ್ಯಗಾರ್ತಿ ವೆರೋನಿಕ ಸಿವಿಕ್-ಡೇನಿಯಲ್ಸ್ ಳನ್ನು(ತೆರೆಯ ಹೆಸರು ಜೋಸ್ಲಿನ್ ಜೇಮ್ಸ್), "ಟೈಗರ್ ವುಡ್ಸ್: ದಿ ರೈಸ್ ಅಂಡ್ ಫಾಲ್" ಎಂಬ ಸಾಕ್ಷ್ಯಚಿತ್ರಕ್ಕಾಗಿ ಬ್ರಿಟಿಶ್ ದೂರದರ್ಶನವು ಸಂದರ್ಶನ ಮಾಡಿತು, ಇದು ಮೊದಲ ಬಾರಿಗೆ 2010ರ ಜೂನ್ ಮಧ್ಯಭಾಗದಲ್ಲಿ, UKನ ಚ್ಯಾನಲ್ 4 ನಲ್ಲಿ ಪ್ರಸಾರವಾಯಿತು, ಸಂದರ್ಶನ ಕಾರ್ಯಕ್ರಮದಲ್ಲಿ, ಲಾಸ್ ವೇಗಾಸ್ ಹಾಗು ಲಾಸ್ ಏಂಜಲಿಸ್ ನಲ್ಲಿ ನೆಲೆಗೊಂಡಿರುವ ಸಿವಿಲ್-ಡೇನಿಯಲ್ಸ್, ತಾನು ಹಾಗು ವುಡ್ಸ್ ಎರಡು ವರ್ಷಕ್ಕೂ ಮೇಲ್ಪಟ್ಟು ಸಂಬಂಧವನ್ನು ಹೊಂದಿದ್ದಾಗಿ ಹೇಳಿದಳು, ಜೊತೆಗೆ ಹಲವಾರು ಪೂರ್ವನಿಗದಿತ ಗಾಲ್ಫ್ ಪಂದ್ಯಾವಳಿಗಳಲ್ಲಿ ತಮ್ಮನ್ನು ಭೇಟಿ ಮಾಡಲು ವಿಮಾನದ ಟಿಕೆಟ್ ನ್ನು ಖರೀದಿಸುತ್ತಿದ್ದರೆಂದು ಹೇಳಿದ್ದಾಳೆ. ಸಿವಿಕ್-ಡೇನಿಯಲ್ಸ್, ವುಡ್ಸ್ ರಿಂದ ತಾನು ಎರಡು ಸಂದರ್ಭಗಳಲ್ಲಿ ಗರ್ಭ ಧರಿಸಿದ್ದಾಗಿಯೂ ಸಹ ಹೇಳಿದರು. ಒಂದು ಬಾರಿ ಗರ್ಭಸ್ರಾವವಾದರೆ, ಮತ್ತೊಂದು ಬಾರಿ ಗರ್ಭಪಾತದಲ್ಲಿ ಕೊನೆಗೊಂಡಿತೆಂದು ಹೇಳಿದ್ದಾಳೆ. ಸಿವಿಕ್-ಡೇನಿಯಲ್ಸ್, ವುಡ್ಸ್ ವಿರುದ್ಧ ಮೊಕದ್ದಮೆ ಹೂಡಲು ಪ್ರಸಿದ್ಧ ವಿಚ್ಛೇದನ ವಕೀಲೆ ಗ್ಲೋರಿಯ ಅಲ್ಲ್ರೆಡ್ ಳನ್ನು ನಿಯೋಜಿಸಿರುತ್ತಾಳೆ. ಈ ಸಾಕ್ಷ್ಯಚಿತ್ರದ ಸುಧಾರಿತ ರೂಪಾಂತರವನ್ನು, 2010ರ ಡಿಸೆಂಬರ್ 31ರ ರಾತ್ರಿ 10 p.m. ESTಗೆ CBC ದೂರದರ್ಶನ ಸರಣಿ "ದಿ ಪ್ಯಾಶನೇಟ್ ಐ" ನಲ್ಲಿ ತೋರಿಸಲಾಯಿತು.

ಫಲಿತಾಂಶಗಳ ಕಾಲಾನುಕ್ರಮ
ಆಡುವ ಶೈಲಿ
ದಾಂಪತ್ಯ ದ್ರೋಹ ಹಾಗು ವೃತ್ತಿಜೀವನದಲ್ಲಿ ಒಡಕು
ವಿಶ್ವ ಗಾಲ್ಫ್ ಚಾಂಪಿಯನ್‌ಷಿಪ್‌ಗಳು